open-index/open-wikipedia-markdown huggingface dataset:
Sociedade de responsabilidade limitada

Unha **sociedade de responsabilidade limitada** (SRL) ou **sociedade limitada** (SL) é un tipo de sociedade mercantil na que a responsabilidade fica limitada soamente ao capital achegado, polo que no suposto de contraeren débedas, non se resposta co patrimonio persoal dos socios.

No estado español, as sociedades limitadas ríxense polo *Real Decreto 1/2010*, do 2 de xullo, polo que fica aprobado o texto refundido da *Lei de Sociedades de Capital*.

## Denominación noutros países
* En Alemaña e Suíza: "*Gesellschaft mit beschränkter Haftung*" ou **GmbH**
* En Austria: "*Gesellschaft mit beschränkter Haftung*" ou **Ges.mbH**
* En Dinamarca: "*Anpartsselskab*" ou **ApS**
* Nos Estados Unidos: "*Limited liability company*" ou **L.L.C.** ou **LLC**
* En Francia, Bélxica e Luxemburgo: "*Société à Responsabilité Limitée*" ou **SARL**
* En Italia: "*Società a responsabilità limitata*" ou **S.r.l.**
* En Lituania: "*Uždaroji akcinė bendrovė*" ou **UAB**
* Nos Países Baixos: "*Besloten vennootschap*" ou '*B.V.
* En Polonia: "*Spółka z ograniczoną odpowiedzialnością*" ou **Sp. z o.o.**.
* No Reino Unido e a Irlanda: "*Limited company*" ou **Ltd.**
* En Ucraína: "*Товариство з обмеженою відповідальністю*" ou **ТОВ** (transcrito: *Tovarystvo z obméjenoiu vidpovidàlnistiu'' ou **TOV**, tradución: Sociedade de responsabilidade limitada)

## Notas
## Véxase tamén
### Outros artigos
* Economía de Galicia
* Sociedade anónima
Mostra

En estatística, unha **mostra** é un subconxunto de casos ou individuos dunha poboación estatística.

As mostras obtéñense coa intención de inferir propiedades da totalidade da poboación, para o que deben ser representativas desta. Para cumprir esta característica a inclusión de individuos debe seguir unha técnica de mostraxe. Neses casos pode obterse unha información semellante á dun estudo exhaustivo en menos tempo e con menos custo.

O número de individuos que compoñen a mostra adoita ser bastante inferior á poboación total, aínda que grande abondo como para que a estimación dos parámetros determinados teña un nivel de confianza axeitado. Para que o tamaño da mostra sexa o idóneo cómpre recorrer ao cálculo.

## Vantaxes da elección dunha mostra 
O estudo de mostras en lugar de toda a poboación é preferible na maioría dos casos polas seguintes razóns:
# Se a poboación é moi grande (ou infinita, como ocorre nalgúns experimentos aleatorios) é imposible analizala na súa totalidade.
# As características da poboación poden variar se o estudo se prolonga demasiado tempo.
# De estudarmos unha pequena parte da poboación, os gastos de recollida e tratamento dos datos son menores que se tivermos que obtelos do total da poboación.
# Ao reducir o tempo de recollida e análise dos datos conséguese maior rapidez.
# Algúns estudos non serían viables se se fixesen sobre toda a poboación.
# A poboación é suficientemente homoxénea respecto da caractrerística medida, polo que resulta inútil malgastar recursos nunha análise exhaustiva. Ocorre por exemplo, nas mostras sanguíneas.
# En ocasións o proceso de estudo é destrutivo ou é necesario consumir un artigo para extraer a mostras. Por exemplo, se pretendemos estudar a vida media dunha bombilla, a carga soportada por unha corda ou a precisión dun proxectil.

## Descrición matemática dunha mostra aleatoria 
O uso de mostras para deducir de xeito fiable as características da poboación require que se traballe con mostras aleatorias. Se a mostra estatística considerada non constitúe unha mostra aleatoria as conclusións baseadas na devandita mostra non son fiables e en xeral estarán nesgadas nalgún aspecto.

En termos matemáticos, dada unha variable aleatoria *X* cunha distribución de probabilidade *F*, unha mostra aleatoria de tamaño *N* é un conxunto finito de *N* variables independentes coa mesma distribución de probabilidade *F*.

En xeral, resulta difícil comprobar se unha determinada mostra é aleatoria ou non, o que só pode facerse considerando outros tipos de mostraxes aleatorias robustas que permitan decidir se a primeira mostra era aleatoria.

## Notas
Magín Blanco

**Magín Blanco**, nado na Rúa o 5 de novembro de 1960, é un compositor, guitarrista e cantante galego.

## Traxectoria musical
Comezou a súa carreira musical no grupo ourensán La Rosa co que editou catro discos entre 1988 e 1995. Desde o ano 2006, lanzou tres discos en solitario antes de dedicarse á música infantil. Xunto coa compañía Ghazafellos representa *A nena e o grilo nun barquiño*, unha combinación de teatro e música, tanto en galego como en castelán.

En 2012, máis de trinta músicos colaboraron no disco-homenaxe *Doutor Apertas*.

## Discografía
miniatura|Magín Blanco en Nós TV.

### Álbums
* *Ella*, PAI Música, 2006, con Uxía e Gloria van Aersen.
* *Realidad*, PAI Música, 2007.
* *Clic*, PAI Música, 2008, con Burgas Beat.
* *A nena e o Grilo*, OQO, 2010, con Uxía, Ugia Pedreira, Guadi Galego e Fred Martins.
* *A nena e o grilo nun barquiño*, Fol Música, 2013.
* *La niña y el grillo en un barquito*, Sueños del Gatipedro, 2013.
* *Gatux@*, Fol Música, 2014.
* *Canta o cuco*, Editorial Galaxia, 2015, con Uxía.
* *Camiños*, Fol Música, 2017.
**A nena e o grilo máis aló,* Editorial Galaxia, 2019.

### Libro 
* *Caderno de cores e cancións* (2023). Galaxia. ISBN  978-84-1176-009-6.

### Colaboracións e discos colectivos
* *Interior* de Emilio Rúa, PAI Música, 2010.
* *Raianas* de Malvela, Fol Música, 2011.
* *CoraSons*, Kalandraka, 2012, a dúo con Chus Domínguez e Belén Cid.
* *María Fumaça*, Editorial Galaxia, 2012.
* *Rosalía pequeniña* de Uxía, Editorial Galaxia, 2013.
* *Tambo*, Edicións do Cumio, 2013, a dúo con Ángela Castro.
* *Xiqui xoque, fiú fiú!* de María Fumaça, Editorial Galaxia, 2014.
* *Pitusa semifusa*, de Olga Brañas, Editorial Galaxia, 2014.
**Magín Blanco - O Camiño da Luz* (biografía e disco recompilatorio), por Carlos Rego, Edicións Embora, 2019.

## Notas
## Véxase tamén
### Ligazóns externas
**Magín Blanco - O Camiño da Luz*: Entrevista na TVG. Entrevista en Ondacero.
*Biografía de Magín Blanco, por Carlos Rego
*Biografía de Magín Blanco, por Fernando Fernández
*Myspace de Magín Blanco
*Videoclip "Todos somos capitáns"
Fermín Gómez Vigide

**Fermín Gómez Vigide**, nado en Asorei (Vila de Cruces) o 4 de novembro de 1921 e falecido en Noia o 26 de outubro de 2018,

## Recoñecementos 
Foi nomeado fillo predilecto de Vila de Cruces en 2014.
## Notas
Marcial Vázquez Vázquez

**Marcial Vázquez Vázquez**, nado nos Arcos (Amoeiro) o 25 de outubro de 1882, foi un político galego.

## Traxectoria
Carpinteiro radicado na parroquia de Fontefría. Integrouse na primeira Agrupación Socialista de Amoeiro, que se constituíu en abril de 1930. Na Segunda República foi concelleiro de Amoeiro. Co golpe de Estado do 18 de xullo de 1936 os falanxistas levárono co seu irmán Sindo ao Pazo de Miranda coa intención de trasladalos posteriormente ao cárcere de Celanova e matalos. Salváronse grazas á intervención do propietario do pazo, Antonio Miranda Cabo, que intercedeu por eles ante o Gobernador Militar de Ourense Luís Soto Rodríguez.

## Véxase tamén
### Ligazóns externas
*Persoeiros da Corporación de Amoeiro na II República: Marcial Vázquez Vázquez, a represión dos irmáns José e Sindo e o martirio de Castor, Pinante e Enrique
Benito Rial Fungueiriño

**Benito Rial Fungueiriño**, nado en Rianxo e finado en Porto do Son  o 30 de abril de 1981, foi un escritor e político galego.

## Traxectoria 
Foi o primeiro conselleiro do grupo galeguista de Rianxo. Co golpe de Estado do 18 de xullo de 1936 exiliouse en México. Retornou a Galicia e publicou colaboracións nalgúns xornais.

## Vida persoal 
Casou con Josefina Rodríguez Romero.

## Notas 
## Véxase tamén 
### Bibliografía 
*
Couñago

O topónimo **Couñago** pode referirse a:

;En Galiza
***Couñago**, lugar da parroquia das Estacas, no concello de Fornelos de Montes.

Amais, como apelido, pode referirse a:

***Álvaro Pino Couñago**, ciclista galego (n. 1956);
***Alberto Pazos Couñago**, político galego (n. 1972);
***Pablo González Couñago**, futbolista galego (n. 1979).
Fuad Masum

**Mohamed Fuad Masum Hawrami**, en kurdo: فوئاد مەعسووم; en árabe: محمد فؤاد معصوم هورامي, nado en Koy Sanjaq en 1938, é o sétimo e actual presidente de Iraq.

## Traxectoria 
É un veterano político kurdo. Foi elixido polo Parlamento como o segundo presidente non árabe no seu país, en medio da revolta xihadista. Sucedeu a Jalal Talabani en 2014, pechando nove anos de goberno do seu predecesor.

## Véxase tamén 
### Ligazóns externas 
* Masum, un veterano liberal kurdo, novo presidente de Iraq
Entroido de verán de Redondela

O **entroido de verán** é unha festa popular galega que ten lugar en Redondela a penúltima fin de semana de agosto. Celébrase dende 1997, e ten a súa orixe no Mardi Gras ou martes de entroido. Conta cun programa de concertos e un concurso de drag queens.

Polo festival pasaron artistas como King África, Georgie Dann, Chimo Bayo, Los Inhumanos ou Soraya Arnelas.
## Notas 
## Véxase tamén 
### Outros artigos 
* Festas de Redondela
* Entroido
### Ligazóns externas 
* Entroido de Verán en Redondela Reportaxe de Redondela TV.
Estrada Villacastín-Vigo

A **estrada Villacastín-Vigo** foi o nome que recibiu a vía de comunicación radial da Península Ibérica, cunha lonxitude de 572 quilómetros.

## Características 
dereita|miniatura|Fito quilométrico nº 84 na travesía urbana de Villacastín.
Desde a poboación de Villacastín (Provincia de Segovia), pasa por Ávila, Peñaranda de Bracamonte, Salamanca, Zamora, Rionegro del Puente, Pobra de Seabra, A Gudiña, Verín, Xinzo de Limia, Allariz, Ourense, Ribadavia, A Cañiza e O Porriño. En Villacastín liga coa vía radial Madrid-A Coruña, convertida en estrada N-VI e desdobrada actualmente na autovía A-6.

A súa construción comezou a mediados do século XIX, se ben foi reformulada e construída entre 1860 e 1863. No cuarto plan xeral de estradas de 1939-41 (Plan Peña) estableceuse a nomenclatura actual das estradas nacionais de España. O seu trazado correspóndese coas actuais vías N-110 (até Ávila), N-501 (até Salamanca), N-630, N-631 (até Rionegro del Puente), N-525 (até Ourense) e N-120 (até Vigo). Agás no caso da N-631, o resto de tramos foi desdobrado ou convertido en autovía.

En numerosas poboacións do trazado como Ávila, Encinas de Abajo, Peleas de Arriba, Zamora, Roales del Pan, Valcabado, Otero de Bodas, Montamarta, Tábara, Rionegro del Puente, Pozuelo de Tábara, Mombuey, Asturianos, Pobra de Seabra, Padornelo ou Requeixo de Seabra mantense na toponimia dos nomes de rúas a denominación de **carretera Villacastín-Vigo**. En Ourense o nome foi substituído polo de **rúa do Progreso**, e en Ponteareas polo de **rúa Real**.

## Galería de imaxes 

O Canizo N-525.jpg|O Canizo (A Gudiña).
N-525 Vila de Rei.jpg|Vila de Rei (Trasmiras).
Cartelón-homenaje a la carretera Villacastín-Vigo en la calle del Progreso en Orense.jpg|Placa da rúa do Progreso, Ourense.

Placa José Fernández España Vigil Mente.jpg|Placa no punto onde faleceu en accidente o enxeñeiro José Fernández-España Vigil no Navallo (Riós)

## Notas 
## Véxase tamén 
### Ligazóns externas 
* «Ley de Bases de Ordenación Ferroviaria y de los transportes por carretera de 24 de enero de 1941» BOE.
* «Ley 56/1960 de 22 de diciembre, de bases del Plan General de Carreteras» BOE.
* Ourense na Historia Concello de Ourense.
Igrexa de San Nicolás de Vilafranca do Bierzo

miniatura|Fachada da Igrexa.
A **Igrexa de San Nicolás O Real** é conxunto arquitectónico do século XVII situado en Vilafranca do Bierzo, inspirado no Colexio da Nosa Señora da Antiga de Monforte de Lemos, que á súa vez intenta reproducir o Mosteiro de San Lorenzo do Escorial.

A igrexa segue o modelo xesuítico, dunha soa nave en cruz, con media laranxa rebaixada e lanterna sobre o cruceiro. Capelas fornelas intercomunicadas e pilastras toscanas individualizando os tramos.

O claustro, con dúas ordes de arcos de medio punto entre pilastras e galerías de arcos dobres entre semicolumnas sobre unha das cruxías.

Relacionándose, por un lado co desaparecido convento madrileño de Santo Tomás, na solución adoptada de pechar os arcos deixando ventás e óculos ovais no piso baixo e balcóns e óculos elípticos no segundo piso, e por outro co claustro dos estudos da Cleracía en Salamanca.

Foi sede da deputación da Provincia do Vierzo no século XIX.

## Véxase tamén
### Ligazóns externas
*Páxina web do concello .
Selo de Madagascar

O **selo de Madagascar** é un dos símbolos nacionais do país e inclúe un pequeno mapa da illa no centro (xunto con dúas pequenas illas ó seu carón, que son as illas Gloriosas e a illa Tromelin). Na parte inferior atópase representada a cabeza dun cebú. As cores empregadas son o vermello, o verde, o amarelo, o negro e o branco. Os raios verdes e vermellos saen dende o mapa do estado, facendo que se asemelle ó sol. 

Nas beiras do selo lense as palabras en lingua malgaxe ''REPOBLIKAN'I MADAGASIKARA* que significan "República de Madagascar", e na base *TANINDRAZANA - FAHAFAHANA - FANDROSOANA'' que significan "Patria - Liberdade - Desenvolvemento". Varias versións do artigo 4 da Constitución de Madagascar empregaron outros lemas. 

## Escudos históricos 

Ficheiro:Armoiries du Ranavalona II.png|Escudo de armas da raíña Ranavalona II.
Ficheiro:Coat of arms of the Merina Kingdom.svg|Escudo de armas do Reino Merina en 1896.
Ficheiro:Emblem of the Malagasy Republic.svg|Emblema da República Malgaxe.
Ficheiro:Seal of the Malagasy Republic.svg|Selo da República Malgaxe.
Ficheiro:Emblem of the Democratic Republic of Madagascar.svg|Emblema da República Democrática de Madagascar
Ficheiro:Seal of Madagascar (1993-1998).svg|Selo da Terceira República de Madagascar entre 1993 e 1998.
Escudo de Burundi

O **escudo de armas de Burundi** é un dos símbolos nacionais do país e consiste nunha cabeza de león arrodeada de tres lanzas cruzadas. Foi adoptado no ano 1966 e baixo o león pódese ler o lema nacional de Burundi: *Unité, Travail, Progrès* ("Unidade, Traballo, Progreso").

## History 
O antigo escudo de armas do Reino de Burundi foi usado dende 1962 até 1966 e asemellábase moito ó actual, agás polo *karyenda* real e os dous loureiros que se atopaban na parte superior como símbolo do *mwami* (rei). O lema nacional era *Ganza Sabwa*, que en kirundi significa "(o mwami) goberna e reina".

## Escudos históricos 

Ficheiro:Coat of arms of the Kingdom of Burundi.svg|Escudo de armas do Reino de Burundi (1962-1966).

## Notas
Gran Premio de Suráfrica de 1980

O **Gran Premio de Suráfrica de Fórmula 1 de **, celebrouse no Circuíto de Kyalami Kyalami, Gauteng, o 1 de marzo de 1980. Foi a terceira rolda da tempada de Fórmula Un de . Foi o 26º Gran Premio de Suráfrica desde o primeiro Gran Premio disputado en 1934 e o décimo terceiro que se celebrou en Kyalami, nos arredores de Xohanesburgo. Levouse a cabo sobre 78 voltas ao circuíto de catro quilómetros para unha distancia de carreira de 320 quilómetros.

## Resumo da carreira 
A carreira foi gañada polo piloto francés René Arnoux pilotando un Renault RE20. Foi a segunda vitoria no Campionato Mundial de Arnoux logo da súa vitoria na carreira anterior de Brasil. Arnoux gañou por 34 segundos sobre o seu compatriota francés, o piloto Jacques Laffite que pilotaba un Ligier JS11/15. O compañeiro de Laffite no equipo Ligier, Didier Pironi, foi terceiro, completando un podio totalmente francés. Esta foi a primeira carreira desde o Gran Premio dos Estados Unidos de 1968 en ter un podio formado por pilotos dun só país. Os tres pilotos tamén pilotaban coches franceses.

A carreira foi, ademais, notable debido a dous accidentes durante a cualificación. O piloto francés Alain Prost rompeuse a boneca cando estrelou o seu McLaren M29 nas Esses logo dun fallo na suspensión. O piloto suízo Marc Surer resultou ferido moi grave cando estrelou o novo ATS D4 na curva Crowthorne ao final da recta. Surer sufriu graves feridas nas súas pernas. Ningún comezou a carreira, Prost tamén faltou na seguinte carreira, e Surer nas seguintes tres carreiras. O novo ATS D4 estaba demasiado danado para ser reparado e con Surer lesionado, deixaron ao piloto holandés Jan Lammers un ATS D3 para tratar de cualificar.

Do mesmo xeito que na anterior carreira no Brasil, a altitude deu os Renault sobrealimentados unha vantaxe dominante en velocidade. En terceiro lugar na grella, Nelson Piquet estaba case dous segundos por detrás na clasificación no seu Brabham BT49. Jean-Pierre Jabouille e Arnoux lideraron durante gran parte da carreira ata que Jabouille sufriu unha picada na roda. Os Ligiers subiron ao podio e Alan Jones perdeu o liderado no campionato co seu Williams FW07B. Piquet terminou cuarto por diante de Carlos Reutemann no segundo Williams. O último punto foi para Jochen Mass no seu Arrows A3.

Trece coches terminaron a carreira malia que o Alfa Romeo 179 de Patrick Depailler quedou demasiado lonxe para clasificarse. Geoff Les clasificouse 13º aínda que estrelou o seu Shadow DN11 ao final da carreira.

Arnoux converteuse no novo líder por puntos do campionato, cinco puntos máis que Jones e nove por diante de Piquet. Do mesmo xeito Renault pasou a liderar o campionato de construtores por diante de Williams.

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Ligazóns externas
Plagiopyla

***Plagiopyla*** é un xénero de protozoos ciliados. Comprende nove especies.

Son anaerobios que se encontran en hábitats sapropélicos, que presentan hidroxenosomas en lugar de mitocondrias e asociacións simbióticas con arqueas metanóxenas do xénero *Methanolobus*, que parece que é o que lles permite vivir nos seus ambientes anóxicos e mellora a súa taxa de crecemento. Os simbiontes metanóxenos están situados en grupos entre os hidroxenosomas. *P. frontata* pode chegar a ter 3.000 metanóxenos endosimbiontes por célula, os cales se benefician atopando refuxio no ciliado, evitando a competición con bacterias redutoras de sulfato, evitando o contacto co oxíxeno e aproveitando no seu metabolismo o hidróxeno dos hidroxenosomas. A división do metanóxeno é sincrónica coa do ciliado. Pódense cultivar os *Plagiopyla* utilizando bacterias illadas do seu medio ou de cepas cultivadas. O seu nome procede do grego *plagios*, oblicuo, e *pylon*, porta, cancela, o que fai referencia á súa abertura oral oblicua coas paredes cubertas de extensións das súas cinetias somáticas. Poden encontrarse en sedimentos e poden estender a súa distribución ascendendo pola columna de auga cando cambia a oxiclina ao longo das estacións. Aliméntanse de bacterias e poden consumir ata 4.000 bacterias por hora (o que non é moito comparado con outros ciliados) e a súa taxa de crecemento no laboratorio é lenta, un 25% da típica nos ciliados aerobios (e na natureza é máis lenta), polo que non son moi abundantes nos seus hábitat.

## Notas
CG-4.2

A **CG-4.2** ou **Corredor do Baixo Miño** (na provincia de Pontevedra), é un corredor galego de altas prestacións da Xunta de Galicia que une as localidades de Goián (Tomiño) e A Guarda; atravesa os concellos de Tomiño, O Rosal e A Guarda. Ten unha lonxitude de 10,16 quilómetros e iníciase nun cruzamento coa PO-552 en Goián (Tomiño) e finaliza nun cruzamento coa PO-552 na Guarda.

## Percorrido 
Inicia na rotonda da estrada PO-552 co cruzamento á outra estrada PO-553, para a estrada PO-552, con direccións, un ao leste a Tui e outro ao oeste á parroquia de Goián (concello de Tomiño) e para a estrada PO-553, ao ponte da Amizade coa fronteira portuguesa na parroquia de Goián. Seguindo á rotonda da estrada EP-3302, con direccións, un ao norte ao lugar do Calvario (concello do Rosal) e outro ao sur ao lugar de Valdraspa (mesmo concello) no lugar de Valdraspa, pasa polo viaduto do río Tamuxe duns 950 metros, tres falsos túneles na zona do lugar dos Lagos e seguindo á rotonda da Avenida Francisco Lomba, con direccións, un ao norte ao lugar de Pintán (concello da Guarda) e outro ao sur ao lugar da Gándara (mesmo concello) no lugar de Pintán. Remata na rotonda da estrada PO-552 con direccións, un ao oeste á Guarda e outro ao leste ao lugar da Devesa (concello do Rosal) na parroquia de Salcidos.

## Historia 
As primeiras obras iniciaron en decembro de 2009. En 2010 paralizaron as obras pola crise e renovaron as obras en setembro de 2011 para estar inaugurado en xullo de 2014.

## Treitos 

## Notas
Trofeo Emma Cuervo 2014

A 63ª edición do **Trofeo Emma Cuervo** celebrouse en Ribadeo o 2 de agosto de 2014 a partido único entre o Club Deportivo Lugo e o Sporting de Gijón. O campión foi o Lugo tras vencer na rolda de penaltis, tras caer unha fortísima choiva na segunda metade que impediu un transcurso normal do encontro. Neste período o equipo galego chegou a errar unha pena máxima lanzada por Álvaro Peña, quen finalmente anotaría o penalti decisivo.
## Participantes 
## Partidos 
### Final 
## Notas 
## Véxase tamén 
### Ligazóns externas 
* Datos do torneo en rsssf.com
Descompoñedor

miniatura|300px|Os fungos e os procariotas son seres descompoñedores.

Os **descompoñedores** son organismos que se alimentan de materia orgánica morta dos ecosistemas e constribúen á súa descomposición natural. Son seres heterótrofos que converten os compostos orgánicos dos que se alimentan en compostos inorgánicos (sales, gases), que poden volver ser utilizados polos seres vivos, polo que xogan un papel moi importante nos ciclos bioxeoquímicos da natureza. Os descompoñedores máis típicos absorben substancias orgánicas do seu ambiente por osmotrofia (a través das súas paredes) e descompóñenas directamente nos seus metabolismos, sen utilizaren aparatos dixestivos, e estes son especies de bacterias, arqueas e fungos, mentres que os pequenos animais descompoñedores, como por exemplo, miñocas ou artrópodos, que comen e dixiren nos seus aparatos dixestivos os residuos orgánicos, reciben o nome máis específico de detritívoros. Algúns protistas tamén funcionan como descompoñedores. Xeralmente se exclúen dos descompoñedores aos animais necrófagos ou preeiros (larvas de mosca, escaravellos, voitres, hienas etc.), pero os restos deixados por estes son descompostos polos descompoñedores.

As bacterias saprótrofas poden descompoñer case calquera tipo de materia orgánica. As bacterias saprófitas son moi abundantes nos solos, onde pode haber 40 millóns de bacterias por gramo de solo.

En moitos ecosistemas os principais descompoñedores de residuos orgánicos son fungos saprótrofos. Os fungos poden penetrar coas súas hifas na materia en descomposición acelerando a súa descomposición. Os fungos liberan encimas para descompoñer a materia orgánica e mesmo teñen encimas capaces de degradar a lignina da madeira, o que os fai os principais descompoñedores dos bosques.

## Notas 
* Beare MH, Hendrix PF, Cheng W (1992) *Microbial and faunal interactions and effects on litter nitrogen and decomposition in agroecosystems*. Ecological Monographs 62: 569-591
* Hunt HW, Colema9n DC, Ingham ER, Ingham RE, Elliot ET, Moore JC, Rose SL, Reid CPP, Morley CR (1987) "The detrital food web in a shortgrass prairie". *Biology and Fertility of Soils 3*: 57-68
* Smith TM, Smith RL (2006) *Elements of Ecology*. Sixth edition. Benjamin Cummings, San Francisco, CA.
* Swift MJ, Heal OW, Anderson JM (1979) *Decomposition in Terrestrial Ecosystems*. University of California Press, Berkeley, CA.

## Véxase tamén 
### Outros artigos 
* Quimiótrofo
* Detritívoro
Administración apostólica católica albanesa de Albania Meridional

A **administración apostólica de Albania Meridional** (en latín: *Administratio Apostolica Albaniae Meridionalis*) é unha sé da Igrexa Católica, a única da Igrexa Católica Bizantina Albanesa, e sufragánea da arquidiocese de Tirana-Durrës. En 2010 tiña 3&nbsp;558 bautizados nunha poboación de 2&nbsp;137&nbsp;000 habitantes. Actualmente está á súa cabeza o bispo Giovanni Peragine, B.

## Territorio 
A administración apostólica estende a súa xurisdición sobre os fieis de rito latino e de rito bizantino do sur de Albania, de maioría ortodoxa e islámica. A súa sé é a cidade de Fier, e está estruturada en 8 parroquias.

## Historia 
A administración apostólica foi erixida o 11 de novembro de 1939 coa bula *Inter regiones* de Pío XII, en territorios da arquidiocese de Durrës. Orixinalment era sufragánea da arquidiocese de Shkodër.

O 25 de xaneiro de 2005 pasou a formar parte da provincia eclesiástica da arquidiocese de Durrës-Tirana (hoxe arquidiocese de Tirana-Durrës).

## Episcopoloxio 
* Leone Giovanni Battista Nigris (1940 - 1945, renuncia)
* Nicola Vincenzo Prennushi (1946 - 1952, finado)
** *Sede vacante (1952 - 1992)*
* Ivan Dias (1992 - 1996, nomeado arcebispo de Bombai)
* Hil Kabashi (1996 - 2017)
* Giovanni Peragine (2017 - actualidade)

## Véxase tamén 
### Ligazóns externas 
* Perfil en Caholic-Hierarchy.org
* Perfil en GCatholic.org
O Bosque, San Cristovo das Viñas, A Coruña

miniatura|Situación do Bosque no concello da Coruña.
**O Bosque** é un lugar da parroquia de San Cristovo das Viñas no concello coruñés da Coruña na comarca da Coruña. Atópase entre San Cristovo das Viñas e Agrela.

## Lugares e parroquias
### Lugares de San Cristovo das Viñas
### Parroquias da Coruña
## Notas 
## Véxase tamén
Ruggero Franceschini

**Ruggero Franceschini**, nado en Prignano sulla Secchia (provincia de Módena, Italia) o 1 de setembro de 1939 e finado en Reggio Emilia o 30 de decembro de 2024, foi un arcebispo católico italiano e relixioso capuchino.

## Traxectoria 
Entrou moi novo na Orde dos Freires Menores Capuchinos, e foi ordenado sacerdote desta orde o 11 de agosto de 1963.

O 2 de xullo de 1993 foi nomeado vigairo apostólico de Anatolia e bispo titular de Sicilibba. Recibiu a consagración episcopal o 3 de outubro de 1993 polo cardeal Achille Silvestrini, entón prefecto da Congregación para as Igrexas Orientais.

O 11 de outubro de 2004 foi elevado a arcebispo de Esmirna.

O 12 de xuño de 2010 foi nomeado administrador apostólico da vigairía de Anatolia logo do asasinato do bispo Luigi Padovese.

O 7 de novembro de 2015 retirouse por límite de idade.

## Notas
Total Recall (filme de 1990)

***Total Recall*** é un filme estadounidense de acción dirixido por Paul Verhoeven que se estreou en 1990. Está protagonizado por Arnold Schwarzenegger, Rachel Ticotin, Sharon Stone, Michael Ironside e Ronny Cox. O filme está vagamente baseado na historia de Philip K. Dick "We Can Remember It for You Wholesale". O guión foi escrito por Ronald Shusett, Dan O'Bannon, Jon Povill e Gary Goldman, e gañou o Oscar especial polos seus efectos visuais. A banda sonora orixinal foi composta por Jerry Goldsmith, que gañou o Premio musical BMI.

Foi un dos filmes máis caros do seu tempo, malia que as estimacións do seu orzamento varían e non está claro quen ten o récord. *Rambo III*, *Quen enganou a Roger Rabbit?* e *Die Hard 2* están considerados os filmes máis caros do mesmo ano que *Total Recall*.

## Sinopse 
A Terra no ano 2084. Doug Quaid, un home que leva unha vida aparentemente tranquila, vive atormentado por un pesadelo que tódalas noites o transporta até Marte. Decide entón recorrer ó laboratorio de Recall, unha empresa de vacacións virtuais que lle ofrece a oportunidade de materializar o seu soño grazas a un forte alucinóxeno, pero a droga faino lembrar unha estancia verdadeira en Marte cando era o máis temido axente do cruel Coohagen.

## Personaxes 
* Arnold Schwarzenegger como Douglas Quaid
* Rachel Ticotin como Melina
* Sharon Stone como Lori Quaid
* Ronny Cox como Vilos Cohaagen
* Michael Ironside como Richter
* Mel Johnson, Jr. como Benny
* Marshall Bell como George e a voz de Kuato
* Roy Brocksmith como Dr. Edgemar
* Ray Baker como Bob McClane
* Michael Champion como Helm
* Rosemary Dunsmore como Dr. Renata Lull
* Robert Costanzo como Harry
* Marc Alaimo como Capitán Everett
* Dean Norris como Tony
* Debbie Lee Carrington como Thumbelina
* Lycia Naff como Mary

## Galardóns e nomeamentos 
* 1990: Premios Oscar: Premio especial ós mellores efectos visuais. Nomeado a son e efectos sonoros.
* 1990: Premios BAFTA: Nomeado a mellores efectos visuais.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Emblema de Etiopía

O **emblema de Etiopía** é un dos símbolos nacionais do país dende 1996. Contén un pentagrama amarelo con raios de luz sobre un escudo azul. Hoxe en día, o pentagrama simboliza a unidade do pobo e a nacionalidade de Etiopía. O emblema tamén aparece no centro da bandeira de Etiopía.

Antes de 1975, había un escudo de armas para o Imperio Etíope cunha forte influencia europea. En 1975, houbo unha versión anterior que foi adoptada polo goberno do país, consistente nun arado diante dun sol amarelo e arrodeado cunha coroa de flores. Estaba asociado co réxime do Derg.

## Escudos históricos 

Ficheiro:Lion of Judah.svg|León de Xudá conquistador.
Ficheiro:Imperial Coat of Arms of Ethiopia (Haile Selassie).svg|Escudo de armas do Imperio de Etiopía.
Ficheiro:Emblem of the Provisional Military Government of Socialist Ethiopia.svg|Emblema do Derg.
Ficheiro:PDR Ethiopia emblem.svg|Emblema da República Democrática Popular de Etiopía.
Ficheiro:Emblem of Transitional Government of Ethiopia.svg|Emblema do goberno da transición de Etiopía.
Goodbye Bafana

***Goodbye Bafana*** é un filme dirixido por Bille August que se estreou en 2007. O filme conta a relación entre Nelson Mandela (Dennis Haysbert) e James Gregory (Joseph Fiennes), o seu censor oficial e garda de prisión, baseado no libro de Gregory *Goodbye Bafana: Nelson Mandela, My Prisoner, My Friend*. A historia tamén explora a relación de James Gregory e a súa muller, así como o seu cambio de vida mentres Mandela está baixo a supervisión de Gregory.

## Sinopse 
Narra a vida de James Gregory, un surafricano branco, gardián de prisión a cargo de Nelson Mandela, dende o encarceramento deste último nos anos 60 ata a súa liberación en 1990. Durante 25 anos, Gregory ocupouse de Mandela día tras día. Foi o seu carceleiro, o seu censor, pero tamén o seu confidente, dende Robben Island ata Pollsmoor, e finalmente en Victor Verster, onde foi ceibado en 1990.

## Personaxes 
* Joseph Fiennes como James Gregory
* Dennis Haysbert como Nelson Mandela
* Diane Kruger como Gloria Gregory
* Patrick Lyster como Maj. Pieter Jordaan
* Norman Anstey como Jimmy Kruger
* Shiloh Henderson como Brent Gregory
* Tyrone Keogh como Brent Gregory
* Megan Smith como Natasha Gregory
* Jessica Manuel como Natasha Gregory
* Faith Ndukwana como Winnie Mandela
* Terry Pheto como Zindzi Mandela
* Leslie Mongezi como Walter Sisulu
* Zingizile Mtuzula como Raymond Mhlaba
* Mehboob Bawa como Ahmed Kathrada
* Shakes Myeko como Andrew Mlangeni
* Sizwe Msutu como Cyril Ramaphosa

## Galardóns e nomeamentos 
* 2007: Festival de Berlín: Sección oficial de longametraxes.

## Notas 
## Véxase tamén 
### Ligazóns externas 
*
Selo de Ruanda

O **selo de Ruanda** é un dos símbolos nacionais do país e foi adoptado no ano 2001. Fora redeseñado no 2001 para axeitar as coras á bandeira do país. O lema que se pode ler en kiñaruanda significa "República de Ruanda - Unidade, Traballo, Patriotismo".

O emblema previo ó actual data dos anos 1960 e as cores verde, amarelo e vermello representan a paz, a esperanza da nación no futuro e o pobo. O emblema e a bandeira foron cambiados porque chegaron a ser asociados coa brutalidade do Xenocidio de Ruanda.

## Escudos históricos 

Image:Coat of arms of Ruanda-Urundi.svg|Escudo de armas de Ruanda-Urundi.
Image:Royal Rwanda Coat.jpg|Escudo de armas Reino de Ruanda dende 1959 até 1962.
Image:Coat of arms of Rwanda (1962-2001).svg|Escudo de armas da República de Ruanda entre 1962 e 2001. 

## Notas
Emblema de Omán

O **emblema nacional de Omán** é un dos símbolos nacionais do país e consiste nun *khanjar* enfundado na súa vaíña por diante de dúas espadas cruzadas. Foi adoptado no século XVIII como insignia da familia real omaní, e posteriormente chegou a ser o emblema nacional do Sultanato de Omán. O emblema tamén aparece na beira esquerda da bandeira de Omán.
Rodrigo Álvarez Gantes

**Rodrigo Álvarez Gantes**, nado en Ponteceso en 1906 e finado en Santiago de Compostela o 23 de febreiro de 1937, foi un mestre e político galego.

## Traxectoria 
Fillo do garda civil Domingo Álvarez Fernández, natural do Navallo (provincia de Ourense), e de Carmen Gantes Palleiro, natural de San Cristovo. Trasladouse coa familia a Santiago de Compostela, onde estudou Maxisterio na Escola Normal. Foi elixido vogal da directiva da Asociación Profesional de Estudantes de Maxisterio o 30 de outubro de 1930.

Foi mestre de Meixide (Palas de Rei) ata 1934. Destinado na escola de pósito de pescadores de Escarabote, militante de Izquierda Republicana, foi concelleiro en Boiro logo do triunfo da Fronte Popular en febreiro de 1936. Co golpe de Estado do 18 de xullo de 1936 foi destituído o 21 de agosto e, posteriormente, detido co tamén mestre José Caballero Rubio. Foi xulgado en Santiago de Compostela en consello de guerra o 1 de febreiro de 1937 con Braulio Castro Gallardo, Juan Outeiral, Ramón Lojo Agrelo, Santiago Miranda Lapido, José Maceiras Vilasoa e Bautista Torrado Rivadulla e condenado a morte. Foi fusilado o 23 de febreiro de 1937 xunto co seu compañeiro de corporación Juan Outeiral. Con eles tamén foron fusilados José Maceiras Vilasoa, Santiago Miranda Lapido, Ramón Lojo Agrelo, Bautista Torrado Rivadulla e Braulio Castro Gallardo.

O seu irmán Enrique, que exercía como mestre en Carballo foi destituído o 17 de agosto de 1938, e a súa irmá Clarisa, mestra de Landeira (Negreira), foi suspendida de emprego e soldo por seis meses.
## Notas 
## Véxase tamén 
### Bibliografía 
* 
* 
### Ligazóns externas 
* Biografía en Ideologías 
* Carta de Rodrigo ao seu irmán Enrique a véspera da súa execución
In & Out

***In & Out*** é un filme estadounidense dirixido por Frank Oz que se estreou en 1997. Está protagonizado por Kevin Kline, Joan Cusack, Matt Dillon, Tom Selleck, Debbie Reynolds, Bob Newhart e Wilford Brimley. O guión foi escrito por Paul Rudnick. Joan Cusack foi nomeada ó Oscar á mellor actriz secundaria pola súa interpretación.

Estreouse en galego o 12 de maio de 2021 na TVG. A directora de dobraxe foi Charo Pena.

## Sinopse 
Howard Brackett (Kevin Kline), profesor de literatura inglesa, está a piques de casar con Emily (Joan Cusack), pero xorden complicacións cando un antigo alumno (Matt Dillon) gaña un Oscar e llo dedica ó "seu antigo profesor homosexual de literatura". A partir dese intre, Howard non terá vida privada e os equívocos sucederanse, porque nin sequera el mesmo sabe cal é a súa orientación sexual.

## Personaxes 
* Kevin Kline como Howard Brackett
:Voz da dobraxe galega de Tacho González.
* Joan Cusack como Emily Montgomery
* Tom Selleck como Peter Malloy
:Voz da dobraxe galega de Miguel Pernas.
* Matt Dillon como Cameron Drake
:Voz da dobraxe galega de Monti Castiñeiras.
* Debbie Reynolds como Berniece Brackett
* Wilford Brimley como Frank Brackett
* Bob Newhart como Tom Halliwell
* Shawn Hatosy como Jack
* Zak Orth como Mike
* Lauren Ambrose como Vicky
* Alexandra Holden como Meredith
* June Squibb como Gretchen
* Gregory Jbara como Walter Brackett
* Shalom Harlow como Sonya
* Lewis J. Stadlen como Edward Kenrow
* Deborah Rush como Ava Blazer
* Kevin Chamberlin como Carl Mickley
* Kate McGregor-Stewart como Tía Becky
* Debra Monk como Mrs. Lester
* Ernie Sabella como Aldo Hooper
* Joseph Maher como Tim
* William Duell como Emmett Wilson
* J. Smith-Cameron como Trina Paxton
* Jane Hoffman como Mrs. Baxter
* Mary Diveny como Ellen
* Becky Ann Baker como Darlene
* Alice Drummond como Tía Susan
* Selma Blair como Linda
* Whoopi Goldberg, Glenn Close e Jay Leno como eles mesmos
* Dan Hedaya

## Galardóns e nomeamentos 
* 1997: Nomeada ó Oscar: Mellor actriz secundaria (Joan Cusack).
* 1997: 2 nomeamentos ó Globo de Ouro: Actor comedia (Kevin Kline) e actriz secundaria.
* 1997: Círculo de críticos de Nova York: Mellor actriz secundaria (Joan Cusack).
* 1997: Critics' Choice Awards: Mellor actriz secundaria (Joan Cusack).

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOficceMojo 
* Ficha en RottenTomatoes
Emblema de Cabo Verde

O **emblema de Cabo Verde** é un dos símbolos nacionais do país dende o ano 1992. Consiste nun círculo no que está escrito o nome do país en portugués. Dentro deste círculo atópase un facho nun triángulo, símbolos da liberdade e a unidade nacional. O círculo está arrodeado con dez estrelas que representan as illas de Cabo Verde, e é semellante ó simbolismo da bandeira de Cabo Verde.

Este emblema substitúe a variante anterior cunha cuncha, que foi empregada dende a independencia.

## Escudos históricos 

File:Coat of arms of Portuguese Cape Verde (1935-1951).svg|Escudo de armas do Cabo Verde portugués entre o 8 de maio de 1935 e o 11 de xuño de 1951.
File:Coat of arms of Portuguese Cape Verde (1951-1975).svg|Escudo de armas do Cabo Verde portugués entre o 11 de xuño de 1951 e o 5 de xullo de 1975. 
File:Lesser coat of arms of Portuguese Cape Verde.svg|Escudo de armas menor entre o 8 de maio de 1935 e o 5 de xullo de 1975.
File:Coat of Arms of Cape Verde (1975).svg|Escudo de armas de Cabo Verde dende o 5 de xullo de 1975 e o 22 de setembro de 1992.
Xosé Antón Arjona

**Xosé Antón Arjona de Santiago**, nado na Coruña en 1934 e finado en 2012, foi un economista e político galego.

## Traxectoria 
Estudou Economía na Universidade da Sorbona e na London School of Economics. Regresou a Madrid onde coincidiu con Reimundo Patiño e outros compañeiros e en novembro de 1963 foi un dos fundadores da Unión do Povo Galego. Instalouse en Vigo en 1965 onde de dedicou aos seus estudos de economía, política, historia e etnografía. Publicou ensaios en *Grial*, *Revista de Economía de Galicia* e *Signo*.

## Vida persoal 
Casou con Natalia Gómez.

## Véxase tamén 
### Ligazóns externas 
* O políglota que participou na fundación da UPG en 1963
Perfecto de Dios Fernández

**Perfecto de Dios Fernández**, nado en Sandiás en 1931 e finado en Chaherrero (Crespos, provincia de Ávila) o 16 de maio de 1950, foi un guerrilleiro antifranquista galego.

## Traxectoria 
A súa nai Carmen Fernández Seguín actuaba de enlace para a oposición antifranquista logo do golpe de Estado do 18 de xullo de 1936, o seu pai estivo fuxido no monte, e o seu irmán Camilo, que comezou a actuar de enlace aos 13 anos e incorporouse á loita armada en 1948, foi detido en 1949. Perfecto formou parte do grupo ao mando de Juan Sorga. Dende outubro de 1948 o grupo de Sorga tentou chegar a Francia. Na viaxe foron sorprendidos en 1950 pola Garda Civil en Chaherrero (Crespos, provincia de Ávila) o 16 de maio, resultando morto Perfecto e detida a súa nai Carmen. Perfecto foi enterrado nunha foxa fóra do cemiterio. Carmen Fernández Seguín foi xulgada en Ourense e condenada a trinta anos.

Os seus restos foron exhumados o 19 de xullo de 2014, para ser levados a Ourense.

## Véxase tamén 
### Bibliografía 
* 

### Ligazóns externas 
* A morte do guerrilleiro Perfecto Dios en Chaherrero (Ávila) e nova fuga de Xoán Sorga
* Los restos de un guerrillero antifranquista regresarán a Ourense 64 años después
The Hurricane (filme de 1999)

***The Hurricane*** é un filme estadounidense biográfico dirixido por Norman Jewison que se estreou en 1999. Está protagonizado por Denzel Washington. O guión foi adaptado por Armyan Bernstein e Dan Gordon a partir dos libros *Lazarus and the Hurricane: The Freeing of Rubin "Hurricane" Carter* (publicado en 1991), e *The Sixteenth Round: From Number 1 Contender To #45472* (publicado en 1974). O filme conta a historia dun ex campión de boxeo condenado por un triplo asasinato nun bar de Paterson, Nova Jersey. Tamén describe a súa vida en prisión e a súa posta en liberdade grazas ó amor e compaixón dun adolescente de Brooklyn chamado Lesra Martin e a súa familia de acollida canadense.

O filme recibiu críticas positivas, mais tamén foron criticadas algunhas inexactitudes por parte dalgúns medios e de participantes no xuízo a Carter.

## Sinopse 
Rubin "Furacán" Carter era un boxeador negro que se sobrepuxo á súa difícil xuventude e converteuse en aspirante ó título dos pesos medios. Porén, os seus soños véñense abaixo cando, en xuño de 1966, foi inxustamente acusado dun triplo asasinato ocorrido nun bar de Nova Jersey. Nun xuízo cheo de erros, Carter foi condenado a tres cadeas perpetuas.

## Personaxes 
* Denzel Washington como Rubin "The Hurricane" Carter
* Vicellous Reon Shannon como Lesra Martin
* Deborah Kara Unger como Lisa Peters
* Liev Schreiber como Sam Chaiton
* John Hannah como Terry Swinton
* Dan Hedaya como Sarxento Della Pesca
* Debbi Morgan como Mae Thelma Carter
* Clancy Brown como Tenente Jimmy Williams
* David Paymer como Myron Beldock
* Harris Yulin como Leon Friedman
* Rod Steiger como Xuíz H. Lee Sarokin
* Vincent Pastore como Alfred Bello
* Beatrice Winde como Louise Cockersham

## Galardóns e nomeamentos 
* 1999: Nomeado ó Premios Oscar: Mellor actor (Denzel Washington).
* 1999: Globo de Ouro: Mellor actor (Denzel Washington). 3 nomeamentos.
* 2000: Festival de Berlín: Oso de Prata - Mellor Actor (Denzel Washington).

## Notas 
## Véxase tamén 
### Ligazóns externas 
* 
* Ficha en AlMovie 
* Ficha en BoxOfficeMojo
Me & My

**Me & My** é un dúo de eurodance e bubblegum pop danés formado polas irmás Susanne e Pernille Georgi en 1991. Son coñecidas polo seu primeiro hit internacional "Dub-I-Dub" (1995) que vendeu máis dun millón de copias en todo o mundo. O seu álbum debut *Me & My* vendeu máis de dous millóns de copias.

## Discografía 
### Álbums 
* *Me & My* (1995)
* *Let the Love Go On* (1999)
* *Fly High* (2001)
* *The Ultimate Collection* (2007)

### Sinxelos 
## Notas
John R. Martin

**John R. Martin**, nado o 5 de xaneiro de 1931 en Pittsburgh (Pensilvania) e finado en 1984, foi un bispo ortodoxo dos Estados Unidos. Foi o segundo bispo da diocese ortodoxa rutena de América, baixo xurisdición da Igrexa ortodoxa de Constantinopla.

## Traxectoria 
John R. Martin naceu o 5 de xaneiro de 1931 en Pittsburgh, Pensilvania, fillo de John e Veronica Mihach Martin. Comezou a súa educación en Munhall, e posteriormente estudou nos seminarios *St. Fidelis Seminary and College* de Herman, e *Ss. Cyril and Methodius Byzantine Catholic Seminary* de Pittsburgh. Obtivo tamén un grao en Arte pola Universidade Duquesne.

## Notas 
## Véxase tamén 
### Ligazóns externas 
* Biografía na páxina web da diocese
Escudo de Chile

: *Para a antiga moeda de Chile, véxase **Escudo chileno**.*

O **escudo de armas de Chile** é un dos símbolos nacionais do país e data do ano 1834. Foi deseñado polo artista inglés Charles Wood Taylor (1792-1856). O escudo está dividido en dúas parte iguais: a superior é azul e a inferior vermella. Hai unha estrela branca de cinco puntos no centro do escudo. A ámbolos dous lados do escudo atopamos un cóndor e un cervo andino, que levan cadansúa coroa dourada da mariña na cabeza, símbolo dos heroes do país no océano Pacífico.

## Escudos históricos 

Ficheiro:Coat of arms of Chile (1812-1814).svg|Primeiro escudo de armas de Chile (1812-1814).
Ficheiro:Coat of Arms of Chile (1819-1834).svg|Segundo escudo de armas de Chile (1818).
Fuga de Alcatraz

***Fuga de Alcatraz*** (en ) é un filme estadounidense dirixido por Don Siegel que se estreou en 1979. Está protagonizado por Clint Eastwood. Baséase nunha historia real.

Estreouse en galego o 18 de agosto de 2021 na TVG.

## Sinopse 
San Francisco, 18 de xaneiro de 1960. Frank Lee Morris (Clint Eastwood), un preso moi intelixente especializado en fugas, é trasladado a Alcatraz, cárcere de máxima seguridade situada nunha illa rochosa en medio da Baía de San Francisco. Malia que ninguén conseguiu nunca evadirse de alí, Frank e outros reclusos comezan a preparar un plan de fuga.

## Personaxes 
* Clint Eastwood como Frank Morris
* Jack Thibeau como Clarence Anglin
* Fred Ward como John Anglin
* Patrick McGoohan como Alcaide
* Larry Hankin como Charlie Butts
* Paul Benjamin como English
* Frank Ronzio como Litmus
* Roberts Blossom como Chester "Doc" Dalton
* Bruce M. Fischer como Wolf Grace
* Danny Glover como Preso
* Don Michaelian como Beck

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Fools Rush In (filme de 1997)

***Fools Rush In*** é un filme estadounidense dirixido por Andy Tennant que se estreou en 1997. Está protagonizado por Matthew Perry e Salma Hayek.

## Sinopse 
Alex Whitman é un executivo de Manhattan que é destinado ás Vegas para supervisar a construción dun local nocturno. Alí coñece a Isabel, unha moza mexicana coa que pasa unha noite. Tres meses despois, o destino vólveos unir e Alex descobre que Isabel está embarazada.

## Personaxes 
* Matthew Perry como Alex Whitman
* Salma Hayek como Isabel Fuentes-Whitman
* Jon Tenney como Jeff
* Carlos Gómez como Chuy
* Tomás Milián como Tomas Fuentes
* Siobhan Fallon como Lainie
* John Bennett Perry como Richard Whitman
* Stanley DeSantis como Judd Marshall
* Suzanne Snyder como Cathy Stewart
* Anne Betancourt como Amalia Fuentes
* Jill Clayburgh como Nan Whitman

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo
José Caballero Rubio

**José Caballero Rubio**, nado en Hinojosa del Duque (Córdoba) o 22 de marzo de 1909 e finado no Confurco (Xinzo, Ponteareas) en outubro de 1936, foi un mestre e político español.

## Traxectoria 
Foi mestre interino en Peñarroya-Pueblonuevo (1927), El Viso (1928) e Sileras (1929). En 1930 aprobou as oposicións. Foi destinado na escola de Triñáns (Abanqueiro). Secretario da agrupación boirense de Unión Republicana foi nomeado concelleiro en Boiro e elixido tenente de alcalde logo do triunfo da Fronte Popular en febreiro de 1936. Co golpe de Estado do 18 de xullo de 1936 foi destituído e, posteriormente, detido co tamén mestre Rodrigo Álvarez Gantes. Trasladado ao cárcere de Santiago de Compostela, foi sacado da cadea unha noite de outubro de 1936 e asasinado. O seu cadáver apareceu no Confurco (Xinzo, Ponteareas).

## Notas 
## Véxase tamén 
### Bibliografía 
* 
* 
### Ligazóns externas 
* Represión contra catro concelleiros da República
Luís Blanco Vila

**Luís Alfonso Blanco Vila**, nado en Boiro o 9 de novembro de 1936 e finado na mesma vila o 31 de decembro de 2023, foi un catedrático, escritor, xornalista, crítico literario, tradutor e político galego, autor de máis de 30 obras, entre as que destacan *Memorias de un gato tonto* e *Para leer a Camilo José Cela*.
* *Para leer a Camilo José Cela* (1991; crítica literaria)
* *Domestico de Lujo* (1992; novela)
* *Diálogo con las sombras* (1992; novela)
* *La crisis de las ideas en el fin-de-siglo* (1995; crítica literaria)
* *Memorias de un gato tonto* (1996; novela infantil)
* *La literatura del siglo XX* (1999; crítica literaria)
* *El Último Vuelo del Principito* (2000; novela)
* *La Literatura Contada Con Sencillez* (2002; crítica literaria)
* *Literatura y existencia. Ensayo metodológico de Literatura Contemporánea Comparada* (2013; crítica literaria).

## Vida familiar 
Casou con Begoña Urgoiti Fernández de Viana e tiveron por fillos a Begoña M.ª Pilar, Luís Ignacio e Javier Alfonso, Jaime e Uxía.

## Recoñecementos 
* Premio Doncel 1967.
* Premio Café Gijón 1975 por *Ministro*.
* Premio Felipe Trigo 1991.
## Notas 
## Véxase tamén 
### Bibliografía 
* 
* 
* 
* 
* 

### Ligazóns externas 
* Biografía de Luís Blanco Vila en Galegos.com
O Rosal (homónimos)

O topónimo **O Rosal** pode referirse a:

;En Galiza
***O Rosal**, concello da comarca do Baixo Miño;
****O Rosal**, parroquia de dito concello;
***O Rosal**, lugar da parroquia de Oímbra, no concello de Oímbra;
***O Rosal**, lugar da parroquia da Penela, no concello de Monforte de Lemos;
***O Rosal Florido**, lugar da parroquia de Lavadores, no concello de Vigo;
***O Rosallo**, lugar da parroquia de San Xurxo de Vea, no concello da Estrada.

## Véxase tamén
### Outros artigos
***Os Rosales**, lugar da parroquia de Visma, no concello da Coruña;
***A Rosaleda**, lugar da parroquia de Sobradelo, no concello de Vilagarcía de Arousa;
***O Roxal**, lugar da parroquia de Anca, no concello de Neda.